system
Răspunde în limba română, în stilul Wikipedia, cat mai corect gramatical.
user
Care sunt informațiile principale despre Tertulian?
assistant
Tertulian, născut Quintus Septimius Florens,  (n. ca. 150, Cartagina - d. după 220, Cartagina), a fost un scriitor creștin timpuriu, primul scriitor patristic care a publicat în limba latină, motiv pentru care a fost numit „părintele creștinătății apusene” și „fondatorul teologiei vestice”. Tertulian este primul autor care a folosit cuvântul Trinitas ca echivalent pentru grecescul τριάς, pentru a desemna Sfânta Treime.

S-a născut la Cartagina, în Tunisul actual. Studiile primare le-a efectuat în orașul natal sub îndrumarea unui literator (care îl învață scrisul, cititul și aritmetica) apoi a unui grammaticus (care îl formează ca gânditor autonom și tânăr intelectual prin aprofundarea marilor poeți și scriitori) și, în fine, a unui retor (căruia îi revine sarcina de a-l învăța arta elocvenței). S-a născut într-o familie de păgâni și s-a convertit la creștinism în jurul vârstei de 30 de ani. 

De la începutul carierei literare a fost preocupat de morală, iar rigorismul devine la el o normă de viață. A fost hirotonit preot înainte de anul 200, deși era căsătorit cu o creștină.

Între 203 și 207 se apropie tot mai mult de mișcarea profetică a lui Montanus care, cu adepții săi, trezeau sufletele din letargia morală prin reglementări ascetice precise. După ce  a devenit preot montanist la Cartagina, el se arată nemulțumit convocându-și propriile adunări de credincioși fideli numiți tertulianiști. Moare între 240 și 250.

Conform tematicii, opera lui Tertullian se grupează în 4 categorii:
 apărarea creștinismului
 lupta împotriva ereziilor
 cultivarea virtuților
 disciplina sacramentelor creștine

Cele mai importante opere sunt: „Ad Martyras” (Către martiri), „Apologeticum”,„De spectaculis”, „De patientia”, „De cultu feminarum” (Despre îmbrăcăminea femeilor), „Ad uxorem” (Către soție), „Adversus Iudeos”.

Note

Legături externe 

 
 The Tertullian Project (engl.)
 http://www.tertullian.org/articles/kempten_bkv/index.htm Dr. K. A. Heinrich Kellner despre Tertulian
 http://www.tertullian.org/articles/altaner_patrology_de.htm (germ.)
 http://www.earlychristianwritings.com/tertullian.html
 
 Biblioteca părinților Bisericii online
 Opera completă după Patrologia Latina (Migne)
 Bibliotheca augustana despre Quintus Septimius Florens Tertullianus
 Situl Enciclopediei Catolice despre Quintus Septimius Florens Tertullianus
 Text complet al traducerii lui Peter Holmes din Quintus Septimius Florens Tertullianus
 Mărturii baptismale scrise de Tertulian , 6 aprilie 2011, Alexandru Briciu, Ziarul Lumina

Filozofie
Scriitori africani
Scriitori de limbă latină din secolul al II-lea
Scriitori de limbă latină din secolul al III-lea‎
Teologi creștini din secolul al II-lea
Teologi creștini din secolul al III-lea
Patrologie